
DR.31.3.2006 7 

 

jangka masa lima tahun akan datang.  Potensi sektor ini tiada batasnya jika diusahakan 
dengan teliti. 

Sektor pertanian perlu dilihat dengan kanta baru, dengan keyakinan baru, 
dibangunkan dengan azam baru, semangat baru dan agenda baru.  Menjelang tahun 2020, 
sektor pertanian perlu berada di tahap kejayaan yang membantu membina imej sebuah 
negara maju, Insya-Allah.  Kerajaan akan terus mengambil langkah untuk memastikan 
Malaysia kekal sebagai institusi destinasi pilihan bagi pelaburan berkaitan ICT.  Malaysia 
akan memanfaatkan potensinya dengan terus menggalakkan pertumbuhan industri 
perkongsian perkhidmatan dan penyumberan luar, sharing services and outsourcing 
industry, dengan izin. Syarikat tempatan akan digalakkan meneroka perkhidmatan 
penyumberan luar dan aktiviti berkaitan bernilai tinggi.  Kerajaan akan membangunkan 
bidang baru seperti industri kandungan digital tempatan dan bioinformatik. 

Perhatian khusus akan diberi bagi menggalakkan penggunaan e-dagang secara 
lebih luas.  Pembangunan Koridor Raya Multimedia (MSC) pula akan ditumpukan kepada 
pembangunan rangkaian koridor, merangkumi tiga bandar siber sedia ada dan empat pusat 
siber yang akan dibangunkan, di samping meningkatkan kemudahan di Cyberjaya.  Bagi 
memudahkan akses kepada sumber kewangan, pelbagai tabung dan program akan 
ditubuhkan sementara dana sedia ada akan diperkukuhkan. 

 Bioteknologi merupakan satu industri penting, berpotensi menjana sumber 
kekayaan baru.  Usaha akan dipergiat bagi membangunkan industri bioteknologi sebagai 
peneraju bagi penubuhan ekonomi.  Tumpuan akan diberi kepada penggunaan bioteknologi 
dalam pertanian, penjagaan kesihatan, aktiviti perindustrian dan bioinformatik. Bagi 
menyokong pembangunan industri ini, kita akan menambah baik rangka kawal selia 
pelaburan bioteknologi, membangunkan infrastruktur berkaitan, memudahkan akses 
kepada pembiayaan, mempertingkat kadar pengkomersialan penemuan R&amp;D, menambah 
bilangan tenaga kerja mahir bioteknologi dan penyelidik, serta menarik rakan kongsi asing 
bagi R&amp;D.  Kerajaan akan memperuntukkan sejumlah RM2 bilion bagi menggalakkan 
pembangunan industri bioteknologi sebagai melengkapi pembiayaan sektor swasta.  
Syarikat tempatan dan asing berstatus BioNexus akan ditawarkan pakej insentif menarik. 

 Tuan Yang di-Pertua, sejumlah 1.6 pekerjaan telah diwujudkan dalam tempoh 
Rancangan Malaysia Kelapan.  Untuk meneruskan pertumbuhan ekonomi, kita turut 
meletakkan kepentingan tinggi kepada pewujudan pekerjaan baru bagi memastikan kadar 
pengangguran kekal rendah dan memastikan siswazah dan tenaga kerja mahir 
memperoleh pekerjaan yang setaraf dengan kelulusan mereka.  Rakyat perlu dilengkapi 
dengan pengetahuan dan kemahiran yang memenuhi keperluan majikan.  Bagi tujuan ini, 
latihan berfungsi (functional training) dengan izin, akan disediakan bagi membekalkan 
kemahiran spesifik kepada tenaga kerja supaya mereka kekal relevan dengan keperluan 
industri. 

 Setiap tahun Tuan Yang di-Pertua, diunjurkan seramai 220 ribu (220,000) orang 
akan memasuki pasaran tenaga kerja.  Seramai 44 ribu (44,000) daripada mereka memiliki 
kelulusan tertiary yang meletakkan cabaran besar kepada negara untuk menyediakan 
peluang kerja bagi kumpulan tersebut.  Cabaran kritikal yang perlu ditangani adalah sikap 
tenaga kerja tempatan yang tidak bersedia menyertai sektor-sektor kerja di paras rendah.  
Keadaan ini memaksa negara bergantung kepada sumber tenaga kerja asing.  Ketika ini, 
terdapat 1.8 juta tenaga kerja asing yang berdaftar.  Keadaan ini telah meletakkan negara 
menghadapi satu masalah sosial yang baru.  Kerajaan sedang menyusun program yang 
akan merangkumi bina semangat dan jasmani serta penerapan nilai-nilai murni yang dapat 
membina jati diri bagi mengubah paradigma minda dan sikap remaja Malaysia terhadap 
pekerjaan. 

 Tuan Yang di-Pertua, penyertaan PKS dalam aktiviti ekonomi perlu ditingkatkan.  
Walaupun melebihi 90 peratus daripada bilangan syarikat komersial, PKS hanya 
menyumbang 46 peratus daripada keluaran negara. Dengan sokongan sewajarnya, PKS 
berupaya meningkatkan penglibatan ekonominya secara lebih berkesan.  Inisiatif yang akan 
dilaksanakan oleh Kerajaan termasuk menambah baik akses kepada pembiayaan melalui 
Bank SME serta penyediaan pembiayaan modal teroka bagi PKS baru.  Program khusus 
akan diperkenal bagi mengukuhkan lagi jalinan dan kerjasama antara PKS dengan syarikat 



jangka masa lima tahun akan datang. Potensi sektor ini tiada batasnya jika diusahakan dengan teliti. Sektor pertanian perlu dilihat dengan kanta baru, dengan keyakinan baru, dibangunkan dengan azam baru, semangat baru dan agenda baru. Menjelang tahun 2020, sektor pertanian perlu berada di tahap kejayaan yang membantu membina imej sebuah negara maju, Insya-Allah. Kerajaan akan terus mengambil langkah untuk memastikan Malaysia kekal sebagai institusi destinasi pilihan bagi pelaburan berkaitan ICT. Malaysia akan memanfaatkan potensinya dengan terus menggalakkan pertumbuhan industri perkongsian perkhidmatan dan penyumberan luar, sharing services and outsourcing industry, dengan izin. Syarikat tempatan akan digalakkan meneroka perkhidmatan penyumberan luar dan aktiviti berkaitan bernilai tinggi. Kerajaan akan membangunkan bidang baru seperti industri kandungan digital tempatan dan bioinformatik. Perhatian khusus akan diberi bagi menggalakkan penggunaan e-dagang secara lebih luas. Pembangunan Koridor Raya Multimedia (MSC) pula akan ditumpukan kepada pembangunan rangkaian koridor, merangkumi tiga bandar siber sedia ada dan empat pusat siber yang akan dibangunkan, di samping meningkatkan kemudahan di Cyberjaya. Bagi memudahkan akses kepada sumber kewangan, pelbagai tabung dan program akan ditubuhkan sementara dana sedia ada akan diperkukuhkan. Bioteknologi merupakan satu industri penting, berpotensi menjana sumber kekayaan baru. Usaha akan dipergiat bagi membangunkan industri bioteknologi sebagai peneraju bagi penubuhan ekonomi. Tumpuan akan diberi kepada penggunaan bioteknologi dalam pertanian, penjagaan kesihatan, aktiviti perindustrian dan bioinformatik. Bagi menyokong pembangunan industri ini, kita akan menambah baik rangka kawal selia pelaburan bioteknologi, membangunkan infrastruktur berkaitan, memudahkan akses kepada pembiayaan, mempertingkat kadar pengkomersialan penemuan R&D, menambah bilangan tenaga kerja mahir bioteknologi dan penyelidik, serta menarik rakan kongsi asing bagi R&D. Kerajaan akan memperuntukkan sejumlah RM2 bilion bagi menggalakkan pembangunan industri bioteknologi sebagai melengkapi pembiayaan sektor swasta. Syarikat tempatan dan asing berstatus BioNexus akan ditawarkan pakej insentif menarik. Tuan Yang di-Pertua, sejumlah 1.6 pekerjaan telah diwujudkan dalam tempoh Rancangan Malaysia Kelapan. Untuk meneruskan pertumbuhan ekonomi, kita turut meletakkan kepentingan tinggi kepada pewujudan pekerjaan baru bagi memastikan kadar pengangguran kekal rendah dan memastikan siswazah dan tenaga kerja mahir memperoleh pekerjaan yang setaraf dengan kelulusan mereka. Rakyat perlu dilengkapi dengan pengetahuan dan kemahiran yang memenuhi keperluan majikan. Bagi tujuan ini, latihan berfungsi (functional training) dengan izin, akan disediakan bagi membekalkan kemahiran spesifik kepada tenaga kerja supaya mereka kekal relevan dengan keperluan industri. Setiap tahun Tuan Yang di-Pertua, diunjurkan seramai 220 ribu (220,000) orang akan memasuki pasaran tenaga kerja. Seramai 44 ribu (44,000) daripada mereka memiliki kelulusan tertiary yang meletakkan cabaran besar kepada negara untuk menyediakan peluang kerja bagi kumpulan tersebut. Cabaran kritikal yang perlu ditangani adalah sikap tenaga kerja tempatan yang tidak bersedia menyertai sektor-sektor kerja di paras rendah. Keadaan ini memaksa negara bergantung kepada sumber tenaga kerja asing. Ketika ini, terdapat 1.8 juta tenaga kerja asing yang berdaftar. Keadaan ini telah meletakkan negara menghadapi satu masalah sosial yang baru. Kerajaan sedang menyusun program yang akan merangkumi bina semangat dan jasmani serta penerapan nilai-nilai murni yang dapat membina jati diri bagi mengubah paradigma minda dan sikap remaja Malaysia terhadap pekerjaan. Tuan Yang di-Pertua, penyertaan PKS dalam aktiviti ekonomi perlu ditingkatkan. Walaupun melebihi 90 peratus daripada bilangan syarikat komersial, PKS hanya menyumbang 46 peratus daripada keluaran negara. Dengan sokongan sewajarnya, PKS berupaya meningkatkan penglibatan ekonominya secara lebih berkesan. Inisiatif yang akan dilaksanakan oleh Kerajaan termasuk menambah baik akses kepada pembiayaan melalui Bank SME serta penyediaan pembiayaan modal teroka bagi PKS baru. Program khusus akan diperkenal bagi mengukuhkan lagi jalinan dan kerjasama antara PKS dengan syarikat.